298 



ligger forud for den romerske Culturs begyndende Indvirkninger 

 paa de nordiske Lande. Ved den ældre Jernalder, som hidtil 

 væsentlig synes at ville blive indskrænket til de gammel-danske 

 Lande og det sydlige Norge, ere vi formeentlig desuden paa et 

 nyt Spor efter een af de mange Forskjelligheder i de nordiske 

 Landes tidligere Bebyggelse, som i Sagnene og de skriftlige 

 Kilder kun have efterladt sig svage Minder, men som dog i 

 Virkeligheden have bidraget temmelig til at udvikle de for hver 

 Deel af Norden særegne Eiendommeligheder. 



Det maa imidlertid stadig erindres, at vi kun ere ved Be- 

 gyndelsen af en mere kritisk Oldforskning, og at mange vigtige 

 Resultater ville fremkomme, hvorom vi endnu ikke have nogen 

 Forestilling. Det er meget muligt, at fremtidige Fund og Sam- 

 menligninger med andre Landes Oldsager ville oplyse, at Jern- 

 alderen er begyndt i Norden og navnlig i Danmark langt tid- 

 ligere, end den her paaviste romerske Indvirkning. Men det 

 gjælder fornemmelig om at holde sig til Kjendsgjerninger. 

 Saalænge disse ikke pege længere tilbage , end til Christi Fød- 

 sels Tid, maae vi vistnok blive staaende der og afvente yder- 

 ligere Opdagelser. 



Et ikke ringe Fremskridt er det allerede, at man nu med 

 Sikkerhed kan føre Jernalderen og følgelig hele den nyere Cul- 

 tur i Danmark flere Aarhundreder længere tilbage, end man 

 forhen har turdet antage, ja at man end yderligere ad denne 

 Vei kan godtgjøre, hvorledes vort Fædreland i hiin fjerne Tid 

 har været ganske anderledes paavirket af den i det øvrige Eu- 

 ropa samtidig herskende Gultur, end man efter de skriftlige 

 Kilders Udsagn og de hidtil almindelig herskende Forestillinger 

 havde kunnet ahne. 



